Peg Phillips

Peg Phillips (Everett (Washington), 1918ko irailaren 20a-Seattle, 2002ko azaroaren 7a) aktore estatubatuarra da. Northern Exposure telesailean Ruth-Anne Miller dendariaren rola betetzeagatik da ezaguna.

 Biografia 
Lau urte zituenetik aktore nahi zuen izan eta gaueko antzokian hobby gisa aritzen zen. Washingtoneko Antzerki Eskolara joan nahi izan zuen baina ez zuen nahikoa dirurik eta lanean hasi behar izan zuen. 18 urte zituela Kaliforniara joan zen bizitzera.

Bi aldiz ezkondu zen eta bietan banandu. Hiru alaba eta seme bat izan zituen, Elizabeth, Kathy, Virginia eta Arthur. 1950. hamarkadan polio eta peritonitis gaixotasunak gainditu zituen. 1960. hamarkadan hiru gazteenekin bizi zen Santa Cruz (Kalifornia) hirian.

Zerga kontulari lanean aritu zen eta erretiroa hartu zuenean gaztetako ilusioa berreskuratu eta hiriko antzerki taldean sartu zen. 1984an Washingtoneko Antzerki eskolan sartu eta 1985ean Chase filmean egin zuen debuta. 1990an Northern Exposure telesailean egin zen famatu. Paper puntuala izan behar zuena ohiko bihurtu zen eta telesailak iraun zuen sei denboraldietan aritu zen lanean. Hainbat sarietarako izendatua izan zen bigarren mailako emakumezko aktore onenerako.

1995ean aorta hautsi zitzaion eta 1999an auto batek harrapatu eta aldaka eta eskumuturra hautsi zituen. 2002an hil zen birika arazoengatik. Ruth-Ann Miller pertsonaia bezala bera ere erretzaile handia baitzen. Bere seme Arthur eta alaba Kathy bera baino lehenago hil ziren.

 Filmografia 
 Filmeak 
 Urtea Filma Pertsonaia Oharrak 1985  Chase  Auntie Jane  Telefilmea 1990  Waiting for the Light  Iris   1991  Dogfight  kafetegiko adineko bezeroa   1994  How the West Was Fun  Natty  Telefilmea 1996  Jerry Maguire    

 Telebista 
 Urtea Filma Pertsonaia Oharrak 1990–95  Northern Exposure  Ruth-Anne Miller  ohiko aktorea, 105 kapitulu 1996  Suddenly Susan  Cameron epailea  "Golden Girl Friday" kapituluan 1996  Boston Common  Rose  "A Triage Grows in Boston" kapituluan 1996  Touched by an Angel  Zelda Widdenberg  "The Journalist" kapituluan 1996–99  7th Heaven  Mrs. Hinkle  4 kapitulutan 2000  ER  Mrs. Duffy  "The Domino Heart" kapituluan

 Sariak 
 Sariak  Urteak  Oharrak Emmy Sariak  1993: Telesail dramatiko batean bigarren mailako emakumezko aktore onena (Northern Exposure)  Izendatua Kalitatezko telebistaren ikusleak  1994: Kalitatezko telesail dramatiko batean bigarren mailako emakumezko aktore onena (Northern Exposure)  Izendatua Aktoreen Sindikatuaren Sariak  1995: Telesail dramatiko batean bigarren mailako emakumezko aktore onena (Northern Exposure)  Izendatua

 Erreferentziak 

 Kanpo estekak 

 Aktorearen IMDBko fitxa irakurgai 

Kategoria:Washington estatuko jendea
Kategoria:Ameriketako Estatu Batuetako emakume aktoreak